Publication: Magyar Közlöny
Issue: MK-2010-21 (Year: 2010, Number: 21)
Era: contemporary
Section: A Magyar Köztársaság Legfelsõbb Bírósága 1/2010. (II. 18.) közigazgatási jogegységi határozata
Paragraph Index: 727

(2) bekezdésében írt, és az (5) bekezdésben számára biztosított 8 nap határidõ mellett kimentéssel sem élhetne, mivel adott esetben a több hónapos, vagy akár éves idõmúlás lehetetlenné tenné számára annak igazolását, hogy a gépjármûvet más személy használta. A bíróság szerint a határidõ jogvesztõ jellegét támasztja alá az a körülmény is, hogy a Kkt. 15. § (5) bekezdése és a 33/B. § (5) bekezdése jogvesztõ határidõkrõl rendelkezik, a 2009. január 1-tõl módosított Kkt. 21. § (2) bekezdése pedig lehetõvé teszi, hogy a közigazgatási bírságot kiszabó elsõfokú határozat meghozatalára informatikai eszközzel, automatizált módon kerüljön sor. A bíróság a Kkt. 21. § (3) bekezdésében írtak nyelvtani értelmezésébõl arra következtetett, hogy a jogi norma szövege felszólító, parancsoló módban megfogalmazott, melybõl következõen a 60 napos határidõ jogvesztõ határidõként ítélendõ meg. A kérdésben állást foglaló más bíróságok álláspontja szerint a Kkt. 21. § (3) bekezdésében ügyintézési határidõt szabályoz, melynek túllépése nem eredményezi a hatósági jogvesztést (Vas Megyei Bíróság 1.K.20.117/2009/3.szám). A Jász-Nagykun-Szolnok Megyei Bíróság 12.K.27.109/2009/8. számú ítéletének indokolásában nem osztotta a felperes azon jogi álláspontját, miszerint a Kkt. 21. § (3) bekezdése jogvesztõ határidõt állapítana meg. Kifejtette – utalva a Legfelsõbb Bíróság 4/2003. PJE számú jogegységi határozatában foglaltakra –, hogy „A jogvesztés súlyos jogkövetkezménye csak a jogszabály kifejezett rendelkezése alapján állhat be.” A határidõ túllépésének eredményeként bekövetkezõ eljárási jogszabálysértés értékelését a bíróság a Magyar Köztársaság Legfelsõbb Bírósága Közigazgatási Kollégiumának 31. számú állásfoglalásában írtak alapulvételével végezte el külön is, rámutatva, hogy a határozat hatályon kívül helyezésének csak akkor van helye, ha az eljárási jogszabálysértés jelentõs, a döntés érdemére is kihat, s a bírósági eljárásban nem orvosolható. Úgy találta, hogy adott esetben a határidõ túllépése nem eredményezheti a határozat hatályon kívül helyezését, a felperes által bizonyítottan elkövetett közlekedési szabályszegés jogkövetkezmények nélkül nem maradhat a határidõ túllépése miatt, amely eljárási jogszabálysértés jelentõsnek nem tekinthetõ. II. A Legfõbb Ügyész álláspontja szerint a Kkt. az objektív felelõsségen alapuló szabályszegések bírságolásával kapcsolatban az elévülést nem szabályozza, ezért – tör vényi rendelkezés hiányában – a 60 napos bírságkiszabási határidõ jogvesztõnek nem minõsíthetõ. III. A Kkt. 21. § (3) bekezdése – a 2009. évi XLV. tör vény 5. § (3) bekezdése folytán 2009. augusztus 1-tõl átszámozott

Source: https://magyarkozlony.hu/hivatalos-lapok/c0ca283984960bc5d8b24fd154747c1769a9df6e/dokumentumok/684e7405bacdde9b2127401b61713a704c35395e/letoltes